recursal/SuperWikiNEXT-32B huggingface dataset:
**วัดโพธิ์หอม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธิ์สามต้น อำเภอบางปะหัน จังหวัดพระนครศรีอยุธยา

ที่ตั้งของวัดโพธิ์หอมนี้เป็นที่ตั้งค่ายโพธิ์สามต้นของกองทัพพม่าที่มาตีกรุงศรีอยุธยา เมื่อคราวเสียกรุงครั้งที่ 2และสมเด็จพระเจ้าตากสินมหาราช ทรงตีค่ายแห่งนี้ได้ ถือเป็นการกอบกู้เอกราชหลังจากเสียกรุงศรีอยุธยามานาน 7 เดือน วัดโพธิ์หอมมีสภาพเป็นวัดร้างอยู่ช่วงหนึ่ง ต่อมาได้รับการ บูรณะสร้างตั้งเป็นวัดเมื่อ พ.ศ. 2362 ได้รับพระราชทานวิสุงคามสีมาเมื่อ พ.ศ. 2365 เหตุที่ได้ชื่อว่าวัดโพธิ์หอมเป็นเพราะว่าที่ตั้งวัดมีต้นโพธิ์ใหญ่เก่าแก่คู่มากับวัดต้นหนึ่ง เวลาแตกใบอ่อนจะมีกลิ่นหอม จึงได้ชื่อว่า "วัดโพธิ์หอม"

สิ่งศักดิ์สิทธิ์ภายในวัดคือ รูปพรหมสี่หน้าปูนปั้นขนาดใหญ่จำนวน 2 เศียร ที่ขุดได้ภายในวัดประดิษฐาน อยู่ในซุ้มข้างเจดีย์ ลักษณะศิลปะขอมซึ่งเดิมอาจใช้เป็นส่วนยอดของประตูวัดหรืออุโบสถเหมือนกับที่พบว่าใช้เป็นยอดของประตูพระราชวังสมัยกรุงศรีอยุธยา นอกจากนี้มีกุฏิเจ้าอาวาสหลังใหม่ รูปแบบศิลปะผสมคล้ายเอเชียและยุโรป

อ้างอิง
-------

1. ↑  "สถานที่สำคัญ". องค์การบริหารส่วนตำบลโพธิ์สามต้น. คลังข้อมูลเก่าเก็บจากแหล่งเดิมเมื่อ 2018-12-24. สืบค้นเมื่อ 2022-08-31.
2. ↑  "วัดโพธิ์หอม". สำนักงานพระพุทธศาสนาแห่งชาติ.
3. ↑  "วัดโพธิ์หอม". กระทรวงการท่องเที่ยวและกีฬา.
**เฮ็นริก เอ็ดเวิร์ด ลอช็อน** (สวีเดน: *Henrik Edward Larsson*; เกิดเมื่อวันที่ 20 กันยายน 1971) สัญชาติสวีเดน ที่เมือง Helsingborg ในประเทศสวีเดน ในปี 1988-1992 ลอช็อน ได้เริ่มอาชีพการค้าแข้งกับสโมสร โฮแกบอร์ก กับทีมบ้านเกิดของเขาด้วยวัย 17 ปี ตลอดการค้าแข้งกับสโมสร โฮแกบอร์ก ลงสนาม 63 นัด ทำประดูได้ 23 ประตู 

ในปี 1992-1993 ลอช็อน ได้ย้ายไปร่วมทีมแบบไม่มีค่าตัวกับสโมสร เฮลซิงบอร์ก  โดยเขาสร้างสถิติอันน่าทึ้งด้วยการยิงประตูไป 48 ประตู จากการลงสนามเพียง 52 นัด ทำให้ลอช็อนเป็นที่จับตามองจากสโมสรต่างๆ ในต่างแดน ในปี 1993 ได้ย้ายไปสโมสรกังหันลม เฟเยนูร์ด รอตเทอร์ดัม ในลีก ฮอลแลนด์ ด้วยค่า 295,000 ปอนด์ (ราว 12 ล้านบาท) โดยลงสนามให้กับทีมกังหันลมไป 101 นัด ทำประตูได้ 26 ประตู 

ในปี 1997 ลอช็อน ได้ย้ายร่วมทีม "ม้าลายเขียวขาว" กลาสโกว์ เซลติก ภายใต้การคุมทีมของ วิม เจนเซน ในขณะนั้น ด้วยค่าตัว 650,000 ปอนด์ (ราว 27 ล้านบาท ) และ ลาร์สสัน อยู่ค้าแข้งพา เซลติก คว้าแชมป์สก็อตติชพรีเมียร์ลีกถึง 4 สมัยตลอด 7 ปี ลงสนามในนามเซลติกไป 221 นัด ทำประตูได้ 174 ประตู 

ในปี 2003 ลอช็อนได้หมดสัญญากับเซลติกและถูกปล่อยตัวฟรี ในขณะนั้น ลอช็อน ด้วยวัย 32 ปี ได้รับข้อเสนอจาก บาร์เซโลนา เป็นสัญญาระยะเวลา 1 ปี ซึ่งเขาลงสนามไป 40 นัด ยิงได้ 13 ประตู คว้าแชมป์ ลาลิกา 2 สมัย รวมถึง ยูฟ่า แชมเปียนส์ลีก อีกสมัย 

ในปี 2006 ลอช็อน ได้ย้ายกลับมาเล่นให้กับ โฮแกบอร์ก สโมสรบ้านเกิดอีกครั้งในระยะเวลา 3 ปี ลงสนามไป 84 นัด ยิงได้ 38 ประตู และในปี 2007 ลอช็อนได้โอกาสย้ายไปเล่นให้กับ แมนเชสเตอร์ยูไนเต็ด ด้วยสัญญายืมตัวชั่วคราว 3 เดือน (เนื่องจากกองหน้าบาดเจ็บพร้อมกัน) ลงสนามให้ปิศาจแดง 7 นัด 3 ประตู ในช่วงบั้นปลาย ลาร์สสันกลับมาบ้านเกิดอีกครั้ง และลงสนามให้ โฮแกบอร์ก 2 นัดในปี 2013 ด้วยวัย 41 ปี และแขวนสตั๊ดอย่างเป็นทางการกับสโมสรต้นกำเนิดของเขาเอง

แหล่งข้อมูล
-----------

1. 1 2 3  Hugman, Barry J. บ.ก. (2007). *The PFA Footballers' Who's Who 2007–08*. Mainstream Publishing. p. 241. ISBN 9781845962463.

* [*ลิงก์เสีย*]
* [*ลิงก์เสีย*]
*
**เฮโรสตราตัส** (กรีกโบราณ: Ἡρόστρατος) เป็นชายหนุ่มผู้ซึ่งวางเพลิงเทวสถานอาร์ทีมิสที่เอฟาซัส ซึ่งเป็นหนึ่งในเจ็ดสิ่งมหัศจรรย์ของโลกยุคโบราณ (ปัจจุบันอยู่ทางตะวันตกของประเทศตุรกี) โดยมีจุดประสงค์เพื่อสร้างชื่อเสียงให้แก่ตนเองเมื่อวันที่ 21 กรกฎาคม 356 ปีก่อนคริสตกาล

แทนที่เขาจะพยายามหลีกเลี่ยงความรับผิดชอบต่อการกระทำของเขา เขากลับกล่าวอ้างด้วยความภูมิใจในความพยายามที่ได้จารึกชื่อของตนไว้ในประวัติศาสตร์ตลอดกาล เพื่อห้ามผู้แสวงหาชื่อเสียงที่มีความคิดคล้ายกัน ทางการเอฟาซัสจึงไม่เพียงแต่ประหารชีวิตเขาเท่านั้น แต่ยังได้ปฏิเสธที่จะกล่าวถึงชื่อของเขาภายใต้โทษประหารชีวิต หากแต่การกระทำดังกล่าวไม่อาจป้องกันเฮโรสตราตัสจากเป้าหมายของเขา เมื่อนักประวัติศาสตร์ยุคโบราณชื่อธีโอปอมปัส (Theopompus) ได้บันทึกเหตุการณ์และผู้กระทำผิดไว้ในหนังสือเฮลเลนนิกา (*Hellenica*)

ในเวลาต่อมา ชื่อของเขามักถูกใช้แทนผู้ที่ก่ออาชญากรรมเพื่อสร้างชื่อเสียงแก่ตนเอง

อ้างอิง
-------

* Borowitz, Albert. *Terrorism for Self-glorification: The Herostratos Syndrome*. Ohio: Kent State University Press, 2005.
* Smith, William, ed. (1870) *Dictionary of Greek and Roman Antiquities*, V. 2, p. 439. เก็บถาวร 2007-02-02 ที่ เวย์แบ็กแมชชีน Scanned image, not text-searchable.
**นกกระจาบอกลาย** (อังกฤษ: Streaked weaver; ชื่อวิทยาศาสตร์: *Ploceus manyar*) เป็นนกในวงศ์นกกระจาบ (Ploceidae) ที่พบในเอเชียใต้ มีลักษณะคล้ายนกกระจาบธรรมดา (*P. philippinus*) แต่อกเป็นลาย ทำรังกันเป็นกลุ่มในกอต้นกกใกล้แหล่งน้ำ

ลักษณะ
------

นกกระจาบอกลายมีลักษณะคล้ายนกกระจาบธรรมดา แต่มีลายขีดที่หน้าอกและสีข้าง คิ้วน้ำตาลแกมขาว หน้าสีคล้ำ ข้างคอมีแถบเหลืองแคบ ๆ คอและก้นขาว ในฤดูผสมพันธุ์ ตัวผู้มีปากสีดำ หน้าผากและกระหม่อมเหลืองสด หน้าดำ ลำตัวด้านบนดำ ลายน้ำตาลแกมเหลือง ลำตัวด้านล่างน้ำตาลแกมเหลืองมีลายขีดดำที่อกและค่อย ๆ บางลงที่สีข้าง

อ้างอิง
-------

* BirdLife International (2004). *Ploceus manyar*. *2006 IUCN Red List of Threatened Species*. IUCN 2006. Retrieved on 12 May 2006. Database entry includes justification for why this species is of least concern
* คู่มือดูนกหมอบุญส่ง เลขะกุล นกเมืองไทย และหนังสือนกในเมืองไทย เล่ม 1 รศ.โอภาส ขอบเขตต์

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Ploceus manyar***

 ข้อมูลที่เกี่ยวข้องกับ Ploceus manyar ที่วิกิสปีชีส์
**นกตะกรุม** (อังกฤษ: Lesser adjutant stork) มีชื่อทางวิทยาศาสตร์ว่า *Leptoptilos javanicus* เป็นนกน้ำขนาดใหญ่ในวงศ์นกกระสา (Ciconiidae) มีถิ่นที่อยู่อาศัยในทวีปเอเชียทางตอนใต้ ตั้งแต่อินเดีย, เอเชียตะวันออกเฉียงใต้ ไปจนถึงจีนตอนใต้ และเกาะชวา

มีรูปร่างคล้ายคลึงกับนกตะกราม แต่มีขนาดเล็กกว่า และไม่มีถุงใต้คอ ขณะยืนมีความสูงบนหัวประมาณ 110-120 เซนติเมตร ความกว้างของปีกทั้งสองข้างประมาณ 210 เซนติเมตร ลำตัวด้านบนสีดำเหลือบเป็นมัน ใต้ท้องสีออกขาว มีจุดเด่น คือ ส่วนหัวและลำคอเป็นหนังสีเหลืองแกมแดง มีขนเป็นเส้น ๆ ขึ้นกระจายอยู่ห่าง ๆ ทำให้แลดูล้านเลี่ยน จะงอยปากมีขนาดใหญ่สีออกเหลืองเลอะ ซึ่งในฤดูผสมพันธุ์จะมีแต้มสีแดงตรงบริเวณโคนปาก แข้งและเท้าสีน้ำตาลแกมเขียวจนถึงสีคล้ำเกือบดำ นกอายุน้อยขนสีดำค่อนข้างด้าน บนส่วนหัวและลำคอมีขนปกคลุมมากกว่านกโตเต็มวัย

นกตะกรุม เป็นนกที่หากินสัตว์เล็ก ๆ ตามแหล่งน้ำเป็นอาหาร เช่น กุ้ง, หอย, ปู, ปลา รวมถึงสัตว์เลื้อยคลานและสัตว์ครึ่งบกครึ่งน้ำอย่าง งู หรือ กบ, เขียด แต่จะไม่กินซากสัตว์เหมือนนกตะกราม มีพฤติกรรมทำรังบนยอดไม้สูง ตามป่าชายเลนหรือป่าริมน้ำร่วมกับนกตะกรามและนกกระทุง วางไข่ครั้งละ 3-4 ฟอง ในช่วงปลายปี คือ เดือนพฤศจิกายน-ธันวาคม

ส่วนหัวที่ล้านเลี่ยนเป็นจุดเด่น
นกตะกรุม เป็นนกที่หาได้ยากมากในประเทศไทย เดิมเคยมีรายงานพบที่ จังหวัดศรีสะเกษ, ราชบุรี, ชุมพร, ตรัง, ประจวบคีรีขันธ์ และนราธิวาส และมีรายงานการทำรังแพร่ขยายพันธุ์ที่บริเวณเขตห้ามล่าสัตว์ป่าทะเลน้อย ที่จังหวัดพัทลุง และป่าพรุ ในเขตจังหวัดนราธิวาส ในปี พ.ศ. 2522 แต่ปัจจุบันนี้ เหลือเพียงฝูงสุดท้ายแล้วที่เกาะพระทอง อำเภอคุระบุรี จังหวัดพังงา อันเป็นเกาะที่เงียบสงบ ห่างไกลจากการถูกรบกวนโดยมนุษย์  และมีรายงานพบ 2 ตัวที่เขตห้ามล่าสัตว์ป่าทะเลน้อย เมื่อปลายปี พ.ศ. 2556

ปัจจุบัน นกตะกรุมเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535

อ้างอิง
-------

1. ↑  BirdLife International (2013). "*Leptoptilos javanicus*". *IUCN Red List of Threatened Species. Version 2013.2*. สืบค้นเมื่อ 26 November 2013.
2. ↑  *วิวไฟน์เดอร์*, รายการทางช่อง 9: ศุกร์ที่ 24 พฤษภาคม 2556
3. ↑  "นกตะกรุม". คลังข้อมูลเก่าเก็บจากแหล่งเดิมเมื่อ 2011-06-10. สืบค้นเมื่อ 2013-05-24.
4. 1 2  ฮือฮาพบนกตะกรุมสัตว์ป่าหายากโผล่เขตห้ามล่าสัตว์ป่าทะเลน้อยในวันคุ้มครองสัตว์ป่าแห่งชาติ จากผู้จัดการออนไลน์[*ลิงก์เสีย*]

คอมมอนส์ มีภาพและสื่อเกี่ยวกับ:  
**นกตะกรุม**

แหล่งข้อมูลอื่น
---------------

 ข้อมูลที่เกี่ยวข้องกับ Leptoptilos javanicus ที่วิกิสปีชีส์
บทความนี้เกี่ยวกับพระแก้วบุษราคัม สำหรับพระแก้วองค์อื่นๆ ดูที่ พระแก้ว

**พระแก้วบุษราคัม** เป็นพระพุทธรูปโบราณอายุอยู่ประมาณพุทธศตวรรษที่ 22 - 23 ปางมารวิชัย สร้างด้วยแก้วสีน้ำผึ้ง (สีเหลือง) หน้าตักกว้าง 3 นิ้ว สูง 4 นิ้ว เป็นพระพุทธรูปสำคัญประจำจังหวัดอุบลราชธานี

ประวัติ
-------

ตามตำนานกล่าวว่า**พระแก้วบุษราคัม**เป็นสมบัติของเจ้าอุปราชนอง เจ้าเมืองนครเขื่อนขัณท์กาบแก้วบัวบาน (หนองบัวลำภู)ซึ่งเป็นโอรสของแสนทิพย์นาบัว และเป็นปฐมราชวงศ์แสนทิพย์นาบัว และได้ตกทอดมาถึงรุ่นพระตาผู้เป็นโอรสของเจ้าอุปราชนอง ต่อมาในปีพ.ศ. 2314 นครเขื่อนขัณท์กาบแก้วบัวบาน ถูกพระเจ้าสิริบุญสารแห่งเวียงจันทน์ยกทัพต่อตี พระเจ้าตาถึงแก่อสัญกรรมในสนามรบ บุตรชายคือ พระวอ (พระวรราชภักดี) ท้าวคำผง (พระปทุมวรราชสุริยวงศ์) ท้าวฝ่ายหน้า ท้าวทิดพรหม ท้าวคำโส ท้าวคำสู ท้าวคำขุย จึงหนีศึกมาสร้างบ้านแปงเมืองที่บ้านดอนมดแดง จังหวัดอุบลราชธานี และได้อัญเชิญพระแก้วบุษราคัมมาด้วย 

เมื่อเจ้าพระวอผู้พี่ชายถึงแก่อสัญกรรมไปแล้ว ท้าวคำผง (พระปทุมวรราชสุริยวงศ์) สร้างวัดหลวงขึ้นเป็นวัดแรกนั้นก็ได้สร้างหอพระแก้วไว้ประดิษฐานพระแก้วบุษราคัม

ในสมัยรัชกาลที่ 5 แห่งกรุงรัตนโกสินทร์ได้สั่งข้าหลวงมากำกับดูแลตามหัวเมือง ทำให้ราชบุตรหนูคำ เจ้าเมืองสมัยนั้นเกรงว่าข้าหลวงจะแสวงหาสมบัติเมืองไปเป็นของตน จึงนำพระแก้วออกจากวัดหลวงไปซ่อนไว้ที่บ้านวังกางฮุง

กระทั่งอุปราชโท (ต้นตระกูล ณ อุบล) สร้างวัดศรีทอง (ปัจจุบันคือวัดศรีอุบลรัตนาราม) ขึ้น จึงอัญเชิญพระแก้วบุษราคัมมาประดิษฐานไว้ที่วัดศรีอุบลรัตนารามจวบจนทุกวันนี้ ในยามปกติพระแก้วบุษราคัมจะประดิษฐานไว้ในตู้แก้วในพระอุโบสถเท่านั้น แต่ในเทศกาลสงกรานต์ ทางวัดจะอัญเชิญลงมาให้ประชาชนได้สรงน้ำกัน

อ้างอิง
-------

* สรงน้ำพระเสริมมงคล วันสงกรานต์[*ลิงก์เสีย*]
* ตำนานพระแก้วบุษราคัม เมืองอุบลราชธานี
**Love Is สี่เส้า** เป็นภาพยนตร์ไทยแนวโรแมนติก-ดราม่า สร้างโดย เอ็นจีอาร์ กำกับโดย การัณยภาส ขำสิน ผู้กำกับ ดีกรี รางวัลสุพรรณหงส์ สาขากำกับศิลป์ยอดเยี่ยม จากเรื่อง Wonderfull Town ออกฉายในโรงภาพยนตร์ในไทยวันที่ 23 เมษายน พ.ศ. 2558 และเข้าฉายที่ประเทศมาเลเซียวันที่ 4 มิถุนายน พ.ศ. 2558  นำแสดงโดย พงศกร เมตตาริกานนท์ ธนันต์ธรญ์ นีระสิงห์ เวฟ คูเปยจง เวนดี้ หว่อง

เรื่องย่อ
---------

"อาเว่ย" พยายามเผยจุดอ่อนของ "กมล" ศัตรูหัวใจของตนให้ "อาฉิง" รับรู้ตลอดเวลา แต่อาฉิงยังมั่นคงและมั่นใจในความรักที่มีต่อกมล แม้ว่าจะมีเงื่อนไขภายในใจที่จะขออยู่บนดอยเพื่อดูแลอาม่าก็ตาม ขณะที่ความรักของกมลก็กำลังเผชิญการตัดสินใจว่าจะเสียสละตัวตนเพื่ออยู่กับคนที่รักด้วยวิธีใด เช่นเดียวกับความรักของ "เสี่ยวผิง" ที่มีต่ออาเว่ยอย่างไม่มีเงื่อนไข แม้จะรู้ดีว่าตนเองไม่เคยอยู่ในสายตาของคนที่ตนรักเลยแม้แต่น้อยก็ตาม แต่ความรักของอาเว่ยกลับเป็นความรักของชายหนุ่มผู้พยายามจะให้ในสิ่งที่ตัวเองเข้าใจว่ามันคือความรัก คิดว่าการที่ได้อยู่กับคนที่ตนรักแล้วมอบทุกสิ่งทุกอย่างที่เป็นความสุขให้แก่อาฉิง เป็นความรักที่ยิ่งใหญ่ที่สุดแล้วในสายตาของตน และความฝันของอาเว่ยก็คือการได้มองเห็นคนที่ตนเองรักมีความสุขอยู่ในสายตาตนเองก็เพียงพอ

เมื่อโชคชะตากลับพลิกผัน กลมกลับประสบอุบัติเหตุจนมีผลต่อการมองเห็น แต่อาฉิงก็ยังยืนยันที่จะแต่งงานด้วย ท่ามกลางความสะเทือนใจระคนซาบซึ้งใจของทุกคน แต่กลับไม่ใช่กับอาเว่ย อาเว่ยจะทำเช่นไรเมื่อฟ้าเปิดโอกาสให้เขาอีกครั้ง แม้ว่าเขาจะมีเสี่ยวผิงเป็นภรรยาอยู่แล้วก็ตาม หรือนิยามรักที่ว่า "รักคือการให้" ที่อาเว่ยเข้าใจจะเป็นจุดเปลี่ยนครั้งใหญ่ของความรักของเขา แต่ท้ายที่สุดแล้วกลับกลายเป็นโศกนาฏกรรมความรักใครก็คาดไม่ถึง

บทสรุปของนิยามความรักต่างเหตุผลของทั้ง 4 คนที่มิอาจคาดเดา ร่วมกันค้นหานิยามของคำว่า "รัก...คือ...การ...ให้" นิยามของใครที่โดนใจคุณ

นักแสดงนำ
---------

* พงศกร เมตตาริกานนท์ รับบท กมล
* ธนันต์ธรญ์ นีระสิงห์ รับบท อาฉิง
* เวฟ คูเปยจง รับบท อาเว่ย
* เวนดี้ หว่อง รับบท เสี่ยวผิง

เพลงประกอบภาพยนตร์
------------------

* เพลง The Moon Represent in My Heart หรือ เยวี่ยเลี่ยงไต้ เปียวหว่อเตอซิน (月亮代表我的心 yuè liang dài biǎo wǒ de xīn)

โดยสุเมธ องอาจ จากต้นฉบับ ของเติ้งลี่จวิน

อ้างอิง
-------

1. ↑  ดังพลุแตก หนังรัก "สี่เส้า" โกอินเตอร์ รอฉายพร้อมกันทั่วเอเชีย
2. ↑  การกลับมาของ เอ็นจีอาร์ ค่ายหนังคุณภาพเพื่อคนไทย ส่ง สี่เส้า ขึ้นแท่น หนังดีที่รอคอย ให้กับวงการภาพยนตร์ไทย

แหล่งข้อมูลอื่น
---------------

* Official Fanpage : Love Is สี่เส้า
* เนื้อเรื่องย่อ ภาพยนตร์ Love Is สี่เส้า : Nangdee
* *Love Is สี่เส้า* ที่สยามโซน
เว็บย่อ:* ZWJ

**ตัวเชื่อมความกว้างศูนย์** (**ZWJ** ย่อมาจาก zero-width joiner) คืออักขระควบคุมที่ใชัในการเรียงพิมพ์ในคอมพิวเตอร์ ใช้เพื่อจัดการการเชื่อมต่อระหว่างอักษรตัวเขียนบางชนิด เช่นอักษรอาหรับ หรือ อักษรตระกูลพราหมี เมื่อใส่ตัวเชื่อมความกว้างศูนย์ลงไปก่อนหรือหลังตัวอักษร จะเป็นการบังคับให้อักษรนั้นแสดงผลในรูปแบบที่เชื่อมต่อกับตัวเชื่อม เสมือนว่ามีอักษรอื่นอีกตัวอยู่ตรงตัวเชื่อมนั้น หรือใช้เพื่อเปลี่ยนการแปลงรูปอักษรเชื่อมต่อให้เป็นแบบอื่น ซึ่งอาจจำเป็นต้องใช้ในบางโอกาส ปกติแล้วตัวเชื่อมความกว้างศูนย์จะไม่สามารถมองเห็นได้ แต่อาจสังเกตได้จากอักษรรูปแบบเชื่อมต่อที่วางอยู่ลอย ๆ ในข้อความ

ตัวเชื่อมความกว้างศูนย์มีรหัสยูนิโคด U+200D  และมี HTML เอนทิตี เป็น &#8205; &#x200D; และ &zwj;

ตัวอย่าง
--------

อักษรเทวนาครี| ลำดับอักขระ | การแสดงผล |
| --- | --- |
| [ka क] [virāma ्] | क् |
| [ka क] [virāma ्] [ZWJ] | क्‍ |
| [ka क] [virāma ्] [ṣa ष] | क्ष |
| [ka क] [virāma ्] [ZWJ] [ṣa ष] | क्‍ष |

อ้างอิง
-------

1. ↑  Unicode Chart: General Punctuation
2. ↑  HTML Symbol Entities Reference จาก w3school.com

ดูเพิ่ม
-------

* ตัวไม่เชื่อมความกว้างศูนย์
* ช่องว่างความกว้างศูนย์
* ช่องว่างไม่ตัดคำความกว้างศูนย์

แหล่งข้อมูลอื่น
---------------

* Proposal on Clarification and Consolidation of the Function of ZERO WIDTH JOINER in Indic Scripts
สำหรับอดีตกองหน้าของเลสเตอร์และอาร์เซนอล ดูที่ อลัน สมิธ (เกิด ค.ศ. 1962)

**อลัน สมิธ** (อังกฤษ: Alan Smith; เกิด 28 ตุลาคม ค.ศ. 1980) เป็นโค้ชฟุตบอลและอดีตนักฟุตบอลอาชีพชาวอังกฤษ สมิธเริ่มมีชื่อเสียงในฐานะกองหน้าและปีกขวา แต่ต่อมาก็กลายเป็นมิดฟิลด์ตัวโฮลดิ้ง

สมิธ สามารถทำประตูได้ในนัดแรกที่เขาลงเล่นให้กับทีมในนัดที่พบกับ ลิเวอร์พูล ในเดือนกันยายนปี 1998 และทำให้เขากลายเป็นตัวเลือกแรกในตำแหน่งศูนย์หน้าคู่กับ จิมมี โฟลยด์ ฮัสเซิลบังก์ ช่วยกันถล่มประตูด้วยความกระหายและเล่นเกมรุกอย่างเต็มที่ การเล่นที่ค่อนข้างรุนแรงและใจร้อนของเขาทำให้เขาถูกไล่ออกจากสนามในศึกแชมเปี้ยนส์ ลีก ปี 2000/01 และนั่นก็ทำให้เขาต้องเรียนรู้ว่าควรจะใจเย็นมากขึ้น

หลังจากนั้นเขากลับมาลงเล่นให้กับทีมและสามารถทำ 11 ประตูให้กับ ลีดส์ ในฤดูกาล 2001/02 สมิธ ได้ลงเล่นในตำแหน่งกองกลางมากขึ้นเนื่องจากทีมได้เซ็นสัญญากับกองหน้าตัวใหม่คือ ร็อบบี ฟาวเลอร์ จาก ลิเวอร์พูล และนั่นก็ส่งผลต่อจำนวนประตูที่ลดลงของเขาในเวลาต่อมา สมิธ ลงเล่นให้กับทีมชาติอังกฤษชุดใหญ่นัดแรก พบกับ เม็กซิโก ที่ ไพรด์ พาร์ค ในเดือนพฤษภาคม 2001 และกลายเป็นตัวเลือกแรกของผู้จัดการทีม สเวน-เยอราน เอริกซอน ในตำแหน่งศูนย์หน้าของอังกฤษในชุดลุยศึกฟุตบอลโลกปี 2002 รอบคัดเลือก แต่เขากลับไม่มีชื่อติดทีมชาติเพื่อไปญี่ปุ่น และเมื่อทีมยูงทองตกชั้นในปี 2004 สมิธก็ย้ายมาร่วมทีม แมนเชสเตอร์ยูไนเต็ด ซึ่งเป็นคู่ปรับตลอดกาลของ ลีดส์ ด้วยค่าตัว 7 ล้านปอนด์
แต่ผลงานก็ไม่ได้ดีเหมือนสมัยค้าแข้งกับขุนพลยูงทอง อีกทั้งโดน เซอร์ อเล็กซ์ เฟอร์กูสัน ผู้จัดการทีมแมนฯยูฯ จับไปเล่นในตำแหน่งมิดฟิลด์ตัวตัดเกม
ทำให้ผลงานไม่เป็นที่น่าพอใจนัก ก่อนที่จะโดนขายไปให้กับนิวคาสเซิ่ลในปี 2007 ซึ่งสมิธก็ยังทำผลงานไม่ดีเช่นเคยจนมีข่าวว่านิวคาสเซิ่ลพยายามขายเขาทิ้งแต่หลังจากนิวคาสเซิ่ลตกชั้นสู่เดอะแชมเปี้ยนชิพในปี 2009 ทำให้ต้องขายนักเตะชื่อดังออกไป สมิธได้รับโอกาสให้ลงสนามพร้อมกับตำแหน่งรองกัปตันทีมเนื่องจากมีส่วนร่วมกับทีมมากขึ้น

สมิธเล่นอยู่กับน็อตส์ เคาน์ตี้ ในลีกวัน อังกฤษเป็นสโมสรสุดท้ายและเคยเป็นหนึ่งในทีมงานโค้ชของสโมสร

ทีมชาติ
-------

**อลัน สมิธ** มีโอกาสลงเล่นทีมชาติชุดใหญ่ครั้งแรกเมื่อปี 2001 รวมทั้งสิ้น 19 นัด โดยยิงได้แค่ประตูเดียว ส่วนผลงานกับทีมชาติชุด 21 ปี ลงเล่นไป 10 นัด ยิง 3 ประตู



ตอนนี้พากษ์บอลให้กับ Fifa
**ชิมาสุ โยชิฮิโระ** เป็นบุตรชายของชิมาสุ ทากาฮิสะ และเป็นหลานของชิมาสุ ทาดาโยชิ โดยที่มารดามีศักดิ์เป็นลูกสาวของ อิริกิน ชิเงะซาโตะ (ญี่ปุ่น : 入来院 重聡)

หลังจากที่บิดาเสียชีวิตไปใน ค.ศ.1571 โยชิฮิสะซึ่งเป็นบุตรคนโตได้เป็นผู้นำตระกูล โยชิฮิโระได้คอยช่วยเหลือพี่ชายในการขยายอำนาจในเกาะคิวชู

ในวันที่ 14 มิถุนายน ค.ศ.1572 โยชิฮิโระได้ใช้ทหารแค่ 300 นาย เอาชนะตระกูลอิโตะที่นำทัพมาโดยอิโตะ ซุเกยาสุ ในการรบที่คิซากิ

ปี ค.ศ.1578 เขาได้รับชัยชนะเหนือตระกูลโอโตโมะได้ในการรบที่มิมิงาวะ และคอยช่วยเหลือชิมาสุ อิเอฮิสะ ซึ่งเป็นน้องชายคนที่สี่ ในการเอาชนะซาการะ โยชิฮิ ผู้นำของตระกูลซาการะ

เมื่อโทโยโตมิ ฮิเดโยชิเข้าช่วยเหลือโอโตโมะ โซริน และส่งทหารหลายแสนนายเข้าบุกชิมาสุ กองทัพชิมาสุรบแพ้อย่างต่อเนื่องจนโยชิฮิสะยอมออกบวชเพื่อรักษาตระกูล ทำให้โยชิฮิโระขึ้นเป็นผู้นำแทน

หลังจากที่ฮิเดโยชิรวมญี่ปุ่นสำเร็จใน ค.ศ.1590 ก็วางแผนรุกรานเกาหลี โยชิฮิโระและชิมาสุ โทชิฮิสะซึ่งเป็นน้องชายคนที่สาม ได้รับคำสั่งให้ไปบุกเกาหลี แต่เนื่องจากโทชิฮิสะเสียชีวิตก่อน ทำให้โยชิฮิโระต้องทำหน้าที่เพียงคนเดียว

ภาพอุกิโยะของ ชิมาสุ โยชิฮิโระ ในตอนที่ได้รับยศ "เฮียวโงะ โนะ คามิ" (兵庫守) ผลงานของอุตะงาวะ โยชิโทระ
ครั้นสงครามอิมจินสิ้นสุด โยชิฮิโระได้เปลี่ยนชื่อเป็น **อิชินไซ** (ญี่ปุ่น : 惟新斎,อังกฤษ : Ishinsai) ก่อนที่จะเกิดศึกเซกิงาฮาระ ในตอนแรกโยชิฮิโระคิดจะสวามิภักดิ์ต่อตระกูลโทกุงาวะ เขาจึงเดินทัพไปยังปราสาทฟุชิมิ แต่เนื่องจากโทริอิ โมโตทาดะ ซึ่งเป็นนายทหารของโทกุงาวะ อิเอยาสุ ไม่ให้เข้าปราสาท ทำให้โยชิฮิโระต้องจำใจเข้าร่วมกับอิชิดะ มิตสึนาริ

ในช่วงศึกเซกิงาฮาระ มีเรื่องเล่าว่า โยชิฮิโระพยายามเสนอแผนต่อมิตสึนาริ แต่ถูกปฏิเสธ และเมื่อกองทัพฝ่ายตะวันตกพ่ายแพ้ เขาจึงตัดสินใจใช้ทหารที่มีเพียงแค่ 1,500 นาย ตีฝ่าวงล้อมของกองทัพโทกุงาวะ แต่ถูกกองทัพโทกุงาวะไล่ตามกระชั้นชิด ผลลัพธ์คือ ชิมาสุ โทโยฮิสะ ผู้เป็นหลาน และ โจจูอิน โมริอัตสึ ผู้เป็นทหารคนสนิท เสียชีวิตในสนามรบ ส่วนโยชิฮิโระนั้นสามารถกลับแคว้นซัตสึมะได้อย่างปลอดภัย

จากนั้นโยชิฮิโระก็ย้ายไปอยู่ที่ซากุราจิมะ และใช้ชีวิตที่เหลือดูแลลูกหลาน เขาเสียชีวิตในอายุ 84 ปี ลูกชายของเขาคือ ชิมาสุ ทาดาสึเนะ ได้ครองแคว้นซัตสึมะสืบต่อมา

อ้างอิง
-------

* "国史跡　伊作城 เก็บถาวร 2019-08-05 ที่ เวย์แบ็กแมชชีน" (in Japanese). 南さつま観光. Retrieved 25 July 2019.
* "国史跡　飯野城" (in Japanese). 攻城団. Retrieved 25 July 2019.
* Sengokuishin Shimazutoeden : 荒川佳夫 『戦国維新 島津東征伝』全3巻（学研歴史群像新書、2004〜2006） Vol.1 ISBN 4054026761, Vol.2 ISBN 4054028640 Vol.3 ISBN 4054030572
**ระกำ** (ชื่อวิทยาศาสตร์: *Salacca wallichiana*) เป็นพืชวงศ์ปาล์ม ซึ่งมีต้นหรือเหง้าเตี้ย ยอดแตกเป็นกอ ใบมีลักษณะยาวเป็นทาง ยาวประมาณ 2-3 เมตร ลำต้นมีหนามแหลมยาวประมาณ 1 นิ้ว ออกผลเป็นทะลาย ทะลายหนึ่งมีตั้งแต่ 2-5 กระปุก เปลือกผลมีหนามแข็งเล็ก ๆ อุ้มไปทางท้ายผล ผลหนึ่ง ๆ มี 2-3 กลีบ เป็นส่วนมากเมื่อดิบมีรสฝาดและเปรี้ยว เมื่อสุกจะมีรสหวานอมเปรี้ยว เนื้ออ่อน บาง กลิ่นหอม ฉ่ำน้ำ ลักษณะใกล้เคียงกับสละ แต่ผลป้อมกว่า เมล็ดใหญ่กว่า สีจางกว่า เนื้อจะออกสีอมส้มมากกว่า

ระกำเป็นพืชที่สามารถปรับตัวเข้ากับสภาพแวดล้อมได้ดี เจริญเติบโตและให้ผลผลิต ได้ทั่วไปในที่ดอนและชุ่มชื้น ระกำเป็นพืชที่ชอบร่มเงาปกคลุม ดังนั้นชาวสวนจึงนิยม ปลูกพืชขนาดใหญ่อื่น ๆ ให้ร่มเงาแก่ระกำ ระกำจะให้ผลผลิตมากในช่วงเดือนพฤษภาคม - มิถุนายน ระกำเป็นพืชขึ้นทั่วไป ในพื้นที่ป่าของจังหวัดตราด จันทบุรี และระยอง ต่อมาได้มีการนำระกำมาปลูกในสวน และปรับปรุงพันธุ์ให้เป็นพันธุ์ดีขึ้น โดยเฉพาะ จังหวัดตราด เกษตรกรนิยมปลูกระกำกันมาก จนเป็นที่รู้จักโดยทั่วไปว่า คือ "ระกำหวานเมืองตราด" ซึ่งจะมีการจัดงานเทศกาลระกำหวานเป็นประจำทุกปี[]

การใช้ประโยชน์
--------------

ระกำรับประทานเป็นผลไม้สด และนำมาปรุงรสเปรี้ยวในอาหาร เช่น น้ำพริก ต้มยำ ต้มส้ม ข้าวยำ และอาหารหวาน เช่น น้ำระกำ ระกำลอยแก้ว ไม้ของต้นระกำเมื่อลิดเอาหนามออกใช้กั้นทำเป็นฝาบ้าน ปอกเปลือกไม้ระกำออก เนื้อของไม้ระกำ ใช้ทำจุกขวดน้ำได้ ผิวระกำนำมาสกัดน้ำมันระกำได้

ความสำคัญทางเศรษฐกิจ
--------------------

ระกำเป็นพืชที่ทำรายได้ให้แก่เกษตรกรค่อนข้างสูง ราคาของระกำต่อกิโลกรัม ขึ้นอยู่กับคุณภาพ ของระกำ ระกำที่มีรสหวานหอม มีเนื้อมาก ราคาจะเหลือกิโลกรัมละ 30-50 บาท ทั้งนี้ขึ้นอยู่กับปริมาณผลผลิตในแต่ละปีด้วย จึงนับได้ว่า ระกำเป็นพืชที่มีความสำคัญทางเศรษฐกิจของจังหวัดตราด

อ้างอิง
-------

* นิดดา หงส์วิวัฒน์ และทวีทอง หงส์วิวัฒน์. ระกำ ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 187 - 189

1. ↑  นิดดา หงส์วิวัฒน์ และทวีทอง หงส์วิวัฒน์. สละ ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 235 - 237
ต้นฉบับการบ่งบอกระดับการระบาดของเชื้อโรค โดย องค์การอนามัยโลก
**ระดับการระบาดของเชื้อโรค** เป็นตัวเลขระดับการระบาดของเชื้อโรคสายพันธุ์ต่างๆที่มีขึ้นและเกิดการระบาดขึ้นบนโลก เป็นที่รู้จักอย่างกว้างขวางในประเทศไทยจากเหตุการณ์การระบาดของไข้หวัดใหญ่สายพันธุ์ใหม่ 2009 ซึ่งในปัจจุบันอยู่ในระดับที่ 4

การแบ่งจะมีอยู่ทั้งหมด 6 ระดับ โดย องค์การอนามัยโลก ดังต่อไปนี้

ระดับทั่วไป
-----------

**ระดับ 1** จะเป็นระดับที่ยังไม่พบเชื้อโรคในมนุษย์ หรืออาจจะมีเชื้อโรคดังกล่าวในสัตว์บางตัว แต่ความเสี่ยงที่จะระบาดสู่คนอยู่ในระดับต่ำ

**ระดับ 2** มีการระบาดอย่างชัดเจนในสัตว์ ยังไม่มีการระบาดในมนุษย์ แต่ความเสี่ยงที่จะระบาดสู่คนสูงขึ้น

ระดับเตือนภัย
-------------

**ระดับ 3** จะเป็นระดับที่มีการพบการระบาดจากสัตว์สู่คน แต่ยังไม่พบการระบาดจากคนสู่คน

**ระดับ 4** พบการระบาดจากคนสู่คน แต่เชื้อโรคยังไม่สามารถรับมือกับระบบภูมิต้านทานในร่างกายได้ดีนัก การติดโรคที่ยังอยู่ในระดับนี้จึงยากมาก (แต่ก็ติดโรคได้) ดังนั้น การระบาดในระดับนี้สามารถจำกัดไว้ในวงแคบได้

**ระดับ 5** มีการระบาดในวงกว้างขึ้น เชื้อโรคสามารถรับมือกับระบบภูมิต้านทานในร่างกายได้ดีขึ้น แต่ก็ยังไม่สมบูรณ์ การติดโรคที่อยู่ในระดับนี้ง่ายกว่าระดับ 4 แต่ก็ยังจัดอยู่ในระดับที่ยาก จึงยังสามารถจำกัดวงการระบาดได้เช่นกัน

ระดับระบาด
----------

**ระดับ 6** เกิดการระบาดของเชื้อโรคทั่วโลก
**ปีศาจ** (อังกฤษ: Devil) ภาพยนตร์สยองขวัญสัญชาติอเมริกัน ในปี ค.ศ. 2010

เนื้อเรื่อง
-----------

ฟิลาเดลเฟีย ในเช้าวันที่แสนขมุกขมัว จู่ ๆ ก็มีอุบัติเหตุคนตกตึกเสียชีวิตจากชั้น 35 ของอาคารสำนักงานเลขที่ 333 นักสืบบาวเดน พร้อมกับคู่หูจึงถูกเรียกมาทำหน้าที่อีกครั้ง และในอาคารเดียวกันนั้น คนแปลกหน้า 5 คน ที่ประกอบไปด้วย รปภ.มือใหม่, หญิงสาว, เซลล์แมนมาดกวน, หญิงสูงวัย และชายหนุ่มคนหนึ่ง ทั้งหมดได้ขึ้นลิฟต์ตัวที่ 6 พร้อมกัน ลิฟต์ไปติดค้างอยู่ระหว่างชั้นที่ 20 กับ 21 แม้ทั้งหมดจะพยายามร้องขอความช่วยเหลือ แต่ทีม รปภ.ของอาคารกลับไม่สามารถช่วยเหลืออะไรพวกเขาได้ นอกจากการสื่อสารทางเดียวคือ การมองเห็นเหตุการณ์ทั้งหมดจากกล้องวงจรปิดภายในลิฟต์ และคำสั่งจากไมโครโฟนที่สามารถพูดได้อย่างเดียว โดยไม่สามารถรับฟังอะไรได้ เมื่อไฟได้ดับลงเพียงชั่วขณะ เมื่อไฟติด ปรากฏว่าหญิงสาวได้ถูกอะไรบางอย่างจู่โจม และทำให้หลังของเธอได้รับบาดแผล ก่อนที่สถานการณ์ทั้งหมดจะเลวร้ายลงเรื่อย ๆ ซึ่งนักสืบบาวเดนได้ทำการสืบค้นประวัติของ 5 คนนี้ ก่อนจะพบว่าทั้งหมดไม่ได้เป็นคนที่มีประวัติดีอะไรเลย และคนเหล่านี้ยังมีอะไรบางอย่างเกี่ยวพันกันด้วย แต่ตามความเชื่อของ รามิเรซ รปภ.คนหนึ่งเชื่อว่า นี่เป็นการกระทำของปีศาจ

นักแสดง
-------

* คริส เมซซิน่า...นักสืบบาวเดน
* โลแกน มาร์แชลล์-กรีน...แอนโทนี่ เจนคาวสกี้
* เจนนี โอ'ฮารา...หญิงชรา/ปีศาจ
* เจฟฟรีย์ อาเรนด์...วินซ์ แมคคอร์มิค
* โบจาน่า โนวาโกวิค...ซาราห์ คาราเวย์
* โบคีม วู้ดไบน์...เบน
* เจค็อบ วาร์กัส...รามิเรซ
* โจซัว พีซ...นักสืบมาร์โควิช

เบื้องหลัง
----------

*Devil* เป็นภาพยนตร์สยองขวัญที่เกิดจากการเขียนบทและวางโครงเรื่องของ เอ็ม. ไนท์ ชยามาลาน ผู้กำกับภาพยนตร์ชาวอเมริกันเชื้อสายอินเดียชื่อดัง ซึ่งในเรื่องนี้นับเป็นผลงานเรื่องแรกในกลุ่มเรื่องเขย่าขวัญสั่นประสาทชุด *The Night Chronicles* ซึ่งเป็นจินตนาการจากความคิดของชยามาลานเอง ชยามาลานได้ร่วมมือร่วมใจกับผู้สร้างภาพยนตร์หลายคน เพื่อสรรหาวิธีการใหม่ ๆ เพื่อทำให้ผู้ชมตื่นเต้นหรือขนลุกในภาพยนตร์ชุดนี้ โดยในเรื่องนี้ กำกับโดย จอห์น เอริค ดาวเดิล

ภาพยนตร์เริ่มถ่ายทำขึ้นในเดือนตุลาคม ค.ศ. 2009 ที่โทรอนโท ประเทศแคนาดา และมีการถ่ายทำเพิ่มเติมอีกหลายฉากในฟิลาเดลเฟียและลอสแอนเจลิส

อ้างอิง
-------

1. 1 2  'เอ็ม ไนท์ ชยามาลาน' ส่งหนังใหม่'DEVIL-ปีศาจ' รับฮาโลวีน 30 ก.ย. นี้ จากบ้านเมือง
2. 1 2 3  "Devil". The Numbers. สืบค้นเมื่อ 27 December 2012.
3. ↑  "The Dowdle Brothers Gear Up for 'Devil', First Casting!". Bloody Disgusting. October 16, 2009.
4. ↑  "Addition Shooting for M. Night Shyamalan's 'Devil'". Bloody Disgusting. June 21, 2010.

แหล่งข้อมูลอื่น
---------------

* *ปีศาจ* ที่อินเทอร์เน็ตมูวีเดตาเบส
* *ปีศาจ (ภาพยนตร์)* ที่สยามโซน


วิกิคำคมมีคำคมเกี่ยวกับ ***ปีศาจ (ภาพยนตร์)***

| * ด
* ค
* ก
ผลงานโดย เอ็ม. ไนท์ ชยามาลาน |
| --- |
| กำกับภาพยนตร์ | *Praying with Anger* (1992) • *Wide Awake* (1998) • *The Sixth Sense* (1999) • *Unbreakable* (2000) • *Signs* (2002) • *The Village* (2004) • *Lady in the Water* (2006) • *The Happening* (2008) • *The Last Airbender* (2010) • *After Earth* (2013) • *The Visit* (2015) • *Split* (2016) |  |
| บทภาพยนตร์ | *She's All That* (1999) • *Stuart Little* (1999) • *Devil* (2010) |
| อำนวยการสร้าง | *Devil* (2010) |
เอ็มเพกโลโก้
เอ็มเพก
**Moving Picture Experts Group** หรือ **MPEG** (นิยมอ่าน เอ็มเพก) เป็นชื่อกลุ่มนักพัฒนา ระบบมาตรฐานการเข้ารหัสวิดีโอและออดิโอ ของ ISO/IEC โดยมีการเริ่มพัฒนาร่วมกันครั้งแรกเมื่อ พฤษภาคม พ.ศ. 2531 ที่ประเทศแคนาดา โดยสมาชิกของเอ็มเพก ประกอบด้วยบุคคลจากบริษัทพัฒนา นักวิจัยจากศูนย์วิจัยและมหาวิทยาลัย โดยปัจจุบันมีมาตรฐานหลักที่พัฒนาออกมาได้แก่ MPEG-1, MPEG-2, MPEG-3 และ MPEG-4 ซึ่งยังมีมาตรฐานเสริมคือ MPEG-7 และ MPEG-21

มาตรฐานในแวดวงมัลติมีเดียปัจจุบันถูกกำหนดโดยสององค์กรหลักๆ คือ 

* MPEG (Moving Picture Expert Group)
* ITU-T (The ITU Telecommunication Standardization Sector) เป็นหน่วยที่มีหน้าที่ออกมาตรฐานทางโทรคมนาคม ของ ITU (International Telecom Union)

มาตรฐานที่ออกโดย MPEG กับ ITU-T มีบางอย่างซ้อนทับกัน แต่จะยึดตาม MPEG เป็นหลัก ดังนี้

MPEG-2
------

ปี ค.ศ. 1994 มาตรฐาน MPEG-2 ถูกใช้กับดีวีดี ความแตกต่างกับ MPEG-1 ก็มีไม่มากนัก ยกเว้นเรื่องการเข้ารหัส/ถอดรหัสที่ใช้วิธีทันสมัยมากขึ้น

MPEG-3
------

เป็นมาตรฐานที่เตรียมใช้กับ HDTV (High Definition Television หรือโทรทัศน์ความละเอียดสูง) แต่สุดท้ายไม่ได้ใช้ เพราะพบว่าแค่เทคโนโลยี MPEG-2 ที่มีอยู่เดิมเพียงพอสำหรับ HDTV แล้ว

MPEG-4
------

เป็นส่วนขยายของ MPEG-1 เพื่อรับรูปแบบมัลติมีเดียต่างๆ เช่น 3D หรือการเข้ารหัสที่มีประสิทธิภาพมากขึ้น MPEG-4 แบ่งออกเป็นหลายส่วนตามหน้าที่แต่ละส่วน และทาง MPEG จะปล่อยให้ผู้ผลิตซอพท์แวร์เป็นผู้พัฒนาโปรแกรมที่ใช้จริงๆ เอง ไม่จำเป็นต้องตาม MPEG-4 เต็มชุดก็ได้ พัฒนาได้เป็นบางส่วนก็พอ (แบบเดียวกับ MP3 ที่หยิบแต่ส่วนออดิโอไปทำ)

เทคโนโลยีสำคัญใน MPEG-4

### MPEG-4 part 2

รับผิดชอบกับการจัดการด้านภาพ ฟอร์แมตวิดีโอสำคัญๆ หลายตัวอิมพลีเมนต์ตาม part 2 นี้

* DivX
* XviD

### MPEG-4 part 3

รับผิดชอบการจัดการกับเสียง

* **AAC (Advance Audio Coding)**  เป็นการอิมพลีเมนต์ตาม MPEG-4 part 3 โดยแอปเปิล ซึ่งอ้างว่า AAC ที่บิทเรต 96 kbps มีคุณภาพเทียบเท่ากับ MP3 ที่ 128 kbps เทคโนโลยีนี้นำไปใช้กับเพลงที่ขายในร้านจำหน่ายเพลงออนไลน์ iTunes Music Store นามสกุลไฟล์ในฟอร์ตแมตนี้จะเป็น .aac, .mp4 และ .m4a

### MPEG-4 part 10

จัดการกับการเข้ารหัสวิดีโอระดับสูง (Advance Video Coding)

* **H.264**

* เป็นมาตรฐานที่ซ้อนกับ AVC โดย H.264 เป็นชื่อของ ITU-T และ AVC เป็นชื่อของทาง MPEG เท่านั้นเอง มีความสามารถในการเข้ารหัสวิดีโอที่สูงกว่า MPEG-4 part 2 มาก ปัจจุบันเพิ่งเริ่มนำมาใช้งาน โดยแอปเปิลจะนำไปใช้ใน QuickTime 7 และ MacOSX 10.4 Tiger นอกจากแอปเปิลแล้ว H.264 เริ่มถูกนำไปใช้ในระบบทีวีแบบใหม่ของญี่ปุ่นและยุโรป และฟอร์แมตแผ่นดิสก์ในยุคหน้าทั้ง Bluray กับ HD-DVD

นอกจากนั้นยังมีการนำมาตรฐาน H.264 ไปใช้กับงานด้านกล้องวงจรปิด CCTV โดยเครื่องบันทึกภาพ DVR ใช้คุณสมบัติที่ดีกว่าของมาตรฐานนี้ซึ่งสามารถบีบอัดข้อมูลทั้งภาพและเสียงได้สูงกว่า Mpeg-4 เกือบเท่าตัว ทำให้ประหยัดเนื้อที่ในการบันทึกซึ่งก็เท่ากับว่าสามารถบันทึกข้อมูลภาพและเสียงได้ยาวนานขึ้นกว่าเดิมในขณะที่ใช้เนื้อที่เท่ากันนั่นเอง และยังทำให้อัตราการส่งข้อมูลผ่านระบบเครือข่ายทำได้รวดเร็วยิ่งขึ้นอีกด้วย

MPEG-21
-------

เป็นมาตรฐานมัลติมีเดียในอนาคต มุ่งเน้นการใช้งานมัลติมีเดียผ่านเครือข่าย ปัจจุบันอยู่ในสถานะร่าง

อ้างอิง
-------

* หนังสือและผลงานวิจัยเกี่ยวกับเอ็มเพก เก็บถาวร 2009-09-26 ที่ เวย์แบ็กแมชชีน

แหล่งข้อมูลอื่น
---------------

* เว็บไซต์อย่างเป็นทางการเอ็มเพก เก็บถาวร 2008-11-09 ที่ เวย์แบ็กแมชชีน
* MPEG.org
* MPGIF
**ดำรงค์ ต่ายทอง** ชื่อเล่น **แป๊ะ**​ หรือที่รู้จักกันในชื่อ **สมิงขาว** เป็นทั้งพิธีกร, นักพากย์ และนักวิจารณ์มวยที่มีชื่อเสียง ซึ่งเป็นที่รู้จักทั้งประเทศสำหรับผู้ติดตามรายการมวย รวมทั้งจัดเป็นนักพากย์มวยที่มีน้ำเสียงที่เป็นเอกลักษณ์และได้รับความนิยมร่วม 3 ทศวรรษ

ประวัติ
-------

สมิงขาวในศึกวันสถาปนา 67 ปี เวทีราชดำเนิน
ดำรงค์ ต่ายทอง หรือ สมิงขาว เกิดที่อำเภอบ้านแพรก จังหวัดพระนครศรีอยุธยา เป็นชาวไทยมุสลิม มีชื่อเสียงจากการเป็นโฆษกและพิธีรายการมวย ได้รับการจัดให้เป็นโฆษกระดับเงินล้าน

สมิงขาวชื่นชอบกีฬามวยมาตั้งแต่ยังเด็ก ชอบที่จะฟังการถ่ายทอดการชกมวยทางวิทยุผ่านทางคลื่นวิทยุของ อสมท. เมื่อ พ.ศ. 2514 ทุกวันพฤหัสบดี และเคยเขียนวิจารณ์มวยในนิตยสาร*บ็อกซิ่ง* ซึ่งเป็นหนังสือพิมพ์รายสัปดาห์ และได้รับการจัดให้เป็นผู้ทายผลมวยได้ถูกต้องมากที่สุดถึง 3 ปีซ้อน จนกระทั่งได้เป็นผู้พากย์มวยครั้งแรกเมื่อปี พ.ศ. 2524

ชื่อเล่นที่แท้จริงของเขาคือ "แป๊ะ" แต่โดยส่วนใหญ่มักรู้จักจากชื่อในวงการมวยคือ "สมิงขาว" โดยที่มาของชื่อนี้มาจากการตั้งโดยบรรณาธิการข่าวในนิตยสารมวยที่เริ่มทำงาน

นอกจากนี้ ยังผลงานอื่น อาทิ ใน พ.ศ. 2547 ได้รับเชิญเข้าแสดงบทพิเศษในภาพยนตร์*บอดี้การ์ดหน้าเหลี่ยม* รวมถึงใน พ.ศ. 2552 สมิงขาวได้ทำหน้าที่เป็นผู้ให้เสียงพากย์เกมต่อสู้ ในงานไทยแลนด์เกมโชว์ 2009

ชีวิตส่วนตัว
------------

ด้านชีวิตส่วนตัว สำเร็จการศึกษาระดับปริญญาตรี คณะรัฐศาสตร์ ที่มหาวิทยาลัยกรุงเทพธนบุรี และมีธุรกิจร้านอาหารมุสลิมร่วมกับนางวันวิสา (เยาว์) ผู้เป็นภรรยา

สมิงขาวมีนักมวยในดวงใจ คือ อภิเดช ศิษย์หิรัญ และอดุลย์ ศรีโสธร

ผลงานด้านการแสดง
----------------

### ภาพยนตร์

* 7 ประจัญบาน (2545)
* บอดี้การ์ดหน้าเหลี่ยม (2547) (รับเชิญ)
* อีส้ม สมหวัง (2550)
* คู่แรด (2550)

อ้างอิง
-------

1. ↑  ปรากฏการณ์ แสน (สาหัส) ถึง 'ทองเก๊' บนคอนักมวย สูญปีละพันล้าน!
2. 1 2  "สำนักข่าวไทยมุสลิม". คลังข้อมูลเก่าเก็บจากแหล่งเดิมเมื่อ 2013-01-17. สืบค้นเมื่อ 2012-12-26.
3. 1 2  BrandAge - Magazine[*ลิงก์เสีย*]
4. ↑  'เงิน มือที่สาม บุญคุณ' เขย่าวงการมวย เมื่อ 'บัวขาว' ไม่ยอม...อีกต่อไป! - ไทยรัฐ
5. ↑  บทเรียนสอนใจ...โฆษกมวยไทย ระหว่างความพอดีกับหน้าที่..!?!? - ข่าวสด[*ลิงก์เสีย*]
6. 1 2  ซีรีส์ จน ดัง หมดตัว วัฏจักรนักมวยจริงหรือ ตอน 3 ชีวิตดั่ง'หมาไล่เนื้อ' วันนี้ของฮีโร่โอลิมปิก ซีรีส์ จน ดัง หมดตัว วัฏจักรนักมวยจริงหรือ ตอน 3 ชีวิตดั่ง'หมาไล่เนื้อ' วันนี้ของฮีโร่โอลิมปิก - ไทยรัฐ
7. ↑  วิดีโอการให้สัมภาษณ์รายการ "ข่าวข้น รับอรุณ" ในช่วง "ตอมแมลงวัน" ของช่องเนชั่นทีวี ปี พ.ศ. 2558
8. ↑  วิดีโอการให้สัมภาษณ์ในรายการ Sport Zabb ในช่องทรูสปอร์ต 2 ปี พ.ศ. 2557
9. ↑  Gconsole : สรุปข้อมูลจากการแถลงข่าว Thailand Game Show 2009
10. ↑  รมต.ชาญชัย

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ สมิงขาว
ตากลับ
**ตากลับ** (อังกฤษ: Celestial Eye; ญี่ปุ่น: チョウテンガン; โรมะจิ: *Chotangan*) เป็นปลาทองที่มีต้นกำเนิดอยู่ในประเทศจีน ชาวญี่ปุ่นเรียกกันว่า "โซเตนกัง" ซึ่งมีความหมายว่า ปลาตาดูฟ้าดูดาวหรือตามุ่งสวรรค์ สาเหตุเนื่อจากปลาทองชนิดนี้มีตาหงายกลับขึ้นข้างบนผิดจากปลาทองชนิดอื่นๆ นั่นเอง เคยมีนิทานจีนอยู่เรื่องหนึ่งเล่าต่อกันว่าปลาตัวนี้เกิดขึ้นในสมัยราชาภิเษกฮ่องเต้จีนพระองค์หนึ่ง โดยองค์ฮ่องเต้ได้ทอดพระเนตรลงในบ่อปลาก็พบว่าปลาทองตัวนี้ได้พลิกตาขึ้นมาจ้องมองพระองค์คล้ายกับต้องการแสดงการคารวะสรรเสริญพระองค์ มีบางตำนานได้กล่าวไว้ว่า ปลาทองพันธุ์ตาโปน ซึ่งถูกนำไปเลี้ยงไว้ในไหที่มีปากแคบ ทำให้ปลาต้องคอยแหงนตาขึ้นมองข้างบนอยู่ตลอดเวลา เนื่องจากแสงสว่างภายในไม่เพียงพอ จนกระทั่งทำให้ตาของปลาหงายขึ้นตลอดกาล ซึ่งเรื่องที่กล่าวมาทั้งหมดนี้เป็นเพียงเรื่องที่ชาวจีนเล่าขานกันมาแต่โบราณกาล สำหรับประวัติแท้จริงของต้นกำเนิด ปลาทองพันธุ์นี้ยังไม่มีหลักฐานยืนยันเป็นที่แน่ชัด 

ลักษณะของปลาทองชนิดนี้จะมีลำตัวคล้ายกับปลาทองหัวสิงห์ แต่ครีบและหางจะไม่ตั้งแผ่เหมือนปลาทองพันธุ์หัวสิงห์ ในสมัยแรกนั้น ปลาทองพันธุ์นี้มีครีบหางที่ยาว ความยาวของหางพอๆ กับความยาวของลำตัว สีของตัวปลาเป็นสีส้มออกทองเป็นปลาที่ไม่มีครีบกระโดงหลังเหมือนปลาทองพันธุ์หัวสิงห์ ต่อมาในราวปี ค.ศ. 103 ชาวญี่ปุ่นได้นำปลาชนิดนี้ไปเลี้ยงและผสมพันธุ์จนได้ปลาทองพันธุ์ตากลับที่มีครีบหางสั้นกว่าพันธุ์ดั้งเดิมของจีน ซึ่งชาวญี่ปุ่นได้ตั้งชื่อปลาชนิดนี้ว่า chotagan และนับตั้งแต่นั้นเป็นต้นมาปลาทองพันธุ์นี้ก็เป็นที่รู้จักและนิยมเลี้ยงกันแพร่หลายมากขึ้น แต่เนื่องจากปลาทองพันธุ์นี้เป็นปลาที่ค่อนข้างเลี้ยงยาก สาเหตุเพราะปลาทองสายพันธุ์นี้ตาไม่ค่อยดีและมีประสาทสัมผัสในการดมกลิ่นที่ดีคล้ายกับปลาทองพันธุ์ตาโปนทั้งหลาย ซึ่งถ้าเราให้อาหารสดที่ยังมีชีวิตปลามักว่ายไล่กินไม่ค่อยทันเพราะมองไม่ค่อยเห็น ดังนั้นการเลี้ยงปลาชนิดนี้จึงควรให้อาหารตรงหน้าเพื่อให้ปลาอมองเห็นได้ชัด และไม่ควรเลี้ยงปลาทองพันธุ์นี้ร่วมกับปลาทองพันธุ์อื่น เพราะมันอาจถูกรังแกหรือถูกปลาทองตัวอื่นแย่งกินอาหารหมด

อ้างอิง
-------

1. ↑   เก็บถาวร 2012-06-17 ที่ เวย์แบ็กแมชชีนwww.thaigoodview.com

  


| * ด
* ค
* ก
สายพันธุ์ปลาทอง |
| --- |
| สายพันธุ์ | สิงห์จีน • สิงห์ญี่ปุ่น • รันชู • สิงห์ลูกผสม • ลักเล่ห์ • แพนด้า • เดเมกิ้น • ลูกโป่ง • ออรันดา • เกล็ดแก้ว • โคเมทโทะซะกิน • ริวกิ้น • สิงห์ดำตามิด • ชูบุงกิ้น • จิกิ้น • ตากลับ • วากิ้น • ฟุนะ • ฮิบุนะ • วาโตไน |  |
หอดูดาวปารีส
MapMap
**หอดูดาวปารีส** (ฝรั่งเศส: *Observatoire de Paris*) เป็นหอดูดาวที่ใหญ่ที่สุดในประเทศฝรั่งเศส และเป็นหนึ่งในหนึ่งในศูนย์วิจัยดาราศาสตร์ที่ใหญ่ที่สุดในโลก ตั้งอยู่ที่ถนนออบแซร์วาตัวร์ (*Avenue de l'Observatoire*) ในเขต 14 ของกรุงปารีส ประเทศฝรั่งเศส

องค์กร
------

 เส้นเมริเดียนปารีสพาดยาวบนพื้นในห้องเมริเดียนในหอดูดาวปารีส
หอดูดาวปารีสเป็นหนึ่งในกร็องเตตาบลิสม็องของกระทรวงศึกษาธิการฝรั่งเศส มีตำแหน่งใกล้เคียงกับมหาวิทยาลัยแห่งชาติ มีหน้าที่ดังนี้

* การวิจัยทางดาราศาสตร์และฟิสิกส์ดาราศาสตร์
* การศึกษา (หลักสูตรปริญญาโทและเอก 4 หลักสูตร)
* เผยแพร่ความรู้ทางดาราศาสตร์

มีหอสังเกตการณ์ดวงอาทิตย์ที่สังกัดเมอดง (48°48′18.32″N 2°13′51.61″E﻿ / ﻿48.8050889°N 2.2310028°E﻿ / 48.8050889; 2.2310028) และหอดูดาวคลื่นวิทยุที่น็องเซ สำนักงานบอกเวลาระหว่างประเทศ (เบอีอัช) ตั้งอยู่ที่นี่จนถึง ปี 1987 แต่การดำเนินงานถูกโอนไปยังสำนักงานชั่งตวงวัดระหว่างประเทศ (เบอีเปแอม) ในปี 1988

ประวัติศาสตร์
-------------

หอดูดาวแห่งนี้มีที่มาจากจากแผนการอันทะเยอทะยานของฌ็อง-บาติสต์ กอลแบร์ ในศตวรรษที่ 17 เมื่อการค้าระหว่างประเทศและการเดินเรือของฝรั่งเศสเฟื่องฟู การก่อสร้างเริ่มขึ้นในปี 1667 ในรัชสมัยของพระเจ้าหลุยส์ที่ 14 และเสร็จสิ้นในปี 1671 ผู้รับผิดชอบการสร้างคือชาร์ล แปโร เลขานุการและผู้จัดการทั่วไปของงานสาธารณะ และโกลด แปโร สถาปนิก ทั้งสองเป็นพี่น้องกัน เลนส์ได้รับการสร้างขึ้นโดยจูเซปเป กัมปานี อาคารได้รับการขยายในปี 1730, 1810, 1834, 1850 และ 1951 ส่วนขยายสุดท้ายรวมถึงห้องเมริเดียนซึ่งออกแบบโดยฌ็อง พรูเว

ในปี 1679 หอดูดาวปารีสเผยแพร่ *กอแนซ็องส์เดต็อง* ปฏิทินการเดินเรือแห่งชาติฉบับแรกของโลก ซึ่งนักเดินเรือในทะเลใช้อุปราคาที่เกิดจากดาวบริวารของดาวพฤหัสบดีเป็นตัวกำหนดลองจิจูด ในปี 1863 หอดูดาวปารีสได้ตีพิมพ์แผนที่อุตุนิยมวิทยาสมัยใหม่ฉบับแรก ในปี 1882 ได้ติดตั้งกล้องโทรทรรศน์หักเหแสงที่มีเส้นผ่านศูนย์กลาง 33 เซนติเมตร และเป็นผู้บุกเบิกโครงการสารบัญแฟ้มดาวฤกษ์ *การ์ตดูว์ซีเยล* ผ่านความร่วมมือระหว่างประเทศ

ในเดือนพฤศจิกายน ปี 1913 หอดูดาวปารีสใช้หอไอเฟลเป็นสายอากาศแลกเปลี่ยนสัญญาณวิทยุ (คลื่นวิทยุ) กับหอดูดาวกองทัพเรือสหรัฐ เพื่อระบุความแตกต่างที่แน่นอนของลองจิจูดระหว่างจุดทั้งสอง

อ้างอิง
-------

1. 1 2  "The Paris Observatory". l'Observatoire de Paris. คลังข้อมูลเก่าเก็บจากแหล่งเดิมเมื่อ 2007-08-24. สืบค้นเมื่อ 2007-08-27.
2. ↑  Guinot (2000)
3. 1 2  [Anon.] (2001) "Paris Observatory", *สารานุกรมบริแทนนิกา*, Deluxe CDROM edition
4. ↑  [Anon.] (2001) "Perrault, Claude", *สารานุกรมบริแทนนิกา*, Deluxe CDROM edition
5. ↑  [Anon.] (2001) "Prouvé, Jean", *สารานุกรมบริแทนนิกา*, Deluxe CDROM edition
6. ↑  "Paris Time By Wireless," *New York Times,* Nov 22, 1913, pg 1.
**กองกำลังติดอาวุธอิสลาม** (อังกฤษ: Armed Islamic Group จาก ฝรั่งเศส: *Groupe Islamique Armé*; อาหรับ: الجماعة الإسلامية المسلّحة, อักษรโรมัน: *al-Jamāʿa l-ʾIslāmiyya l-Musallaḥa*) เป็นกลุ่มนิยมอิสลามหัวรุนแรงในประเทศแอลจีเรีย มีเป้าหมายเพื่อต่อต้านสหรัฐอเมริกา หลังจากที่สหรัฐและฝรั่งเศสให้การสนับสนุนให้กองทัพแอลจีเรียปฏิวัติล้มล้างรัฐบาลแอลจีเรียที่มาจากพรรคนิยมอิสลาม ในช่วงพ.ศ. 2534 – 2535 กลุ่มนี้ก่อตั้งเมื่อ พ.ศ. 2535 เน้นการต่อสู้ด้วยความรุนแรงโดยการฆ่าชาวต่างชาติชาวแอลจีเรีย โจมตีพลเรือนและสังหารนักข่าว

ปฏิบัติการ
----------

โจมตีพลเรือนและคนงานของรัฐบ่อยในช่วง พ.ศ. 2535 – 2541 ในบางพื้นที่มีการสังหารหมู่ประชาชนหรือฆ่าล้างหมู่บ้าน ใน พ.ศ. 2536 ทางกลุ่มได้สังหารชาวต่างชาติ ส่วนใหญ่เป็นชาวยุโรปกว่า 100 คน ใน พ.ศ. 2537 ได้จี้เครื่องบินสายการบิน Air France ที่บินไปยังแอลจีเรีย มีสมาชิกกลุ่มบางส่วนถูกจับได้ในฝรั่งเศสในข้อหาวางระเบิดเมื่อ พ.ศ. 2538

สมาชิก
------

ไม่ทราบจำนวนแน่นอน ประมาณว่ามีราว 100 คน ฐานที่มั่นอยู่ในแอลจีเรีย ได้รับการสนับสนุนจากชาวแอลจีเรียที่อพยพไปอยู่ในยุโรป รัฐบาลแอลจีเรียกล่าวหาว่าอิหร่านและซูดานให้การสนับสนุนกลุ่มนี้

อ้างอิง
-------

1. ↑  Tully, Sarah. "Jihad in Algeria: Sayyid Qutb's Legacy on the Groupe Islamique Armé/Armed Islamic Group (GIA) and the Armée Islamique du Salut/Islamic Salvation Army (AIS)". คลังข้อมูลเก่าเก็บจากแหล่งเดิมเมื่อ 31 August 2017 – โดยทาง Academia. `{{cite journal}}`: Cite journal ต้องการ `|journal=` (help)

อ่านเพิ่ม
---------

* ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 90 - 91
* ศราวุฒิ อารีย์. ก่อการร้าย มุมมองของโลกอิสลาม. กทม. สถาบันเอเชียศึกษา จุฬาลงกรณ์มหาวิทยาลัย. 2550. หน้า 125 – 126

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* สหรัฐ

 |
การแพร่กระจายของโรคไวรัสตับอักเสบ เอ ทั่วโลกใน ค.ศ. 2005
**ภูมิศาสตร์สุขภาพ** (อังกฤษ: health geography) คือการประยุกต์ใช้สารสนเทศ มุมมอง และวิธีการทางภูมิศาสตร์ในการศึกษาเกี่ยวกับสุขภาพ โรค และการดูแลสุขภาพ

ภาพรวม
------

การศึกษาภูมิศาสตร์สุขภาพได้รับอิทธิพลจากการเปลี่ยนแปลงในภูมิศาสตร์การแพทย์ซึ่งเป็นสาขาของภูมิศาสตร์สังคม เนื่องจากการเปลี่ยนแปลงของแบบจำลองทางสังคมในการดูแลสุขภาพมีมากกว่าแบบจำลองทางการแพทย์ ทำให้เกิดนิยามใหม่ของสุขภาพและการดูแลสุขภาพแยกออกจากการป้องกันและรักษาความเจ็บป่วยอันเป็นส่วนหนึ่งของความเป็นอยู่โดยทั่วไป ภายใต้แบบจำลองนี้การเจ็บป่วยก่อนหน้านี้บางส่วน (เช่น การเสียสุขภาพจิต) ได้รับการยอมรับว่าเป็นเพียงภาวะผิดปกติทางพฤติกรรมเท่านั้น และการแพทย์ประเภทอื่น ๆ (เช่น การแพทย์ทางเลือกหรือการแพทย์แผนโบราณ) ได้รับการศึกษาโดยนักวิจัยทางการแพทย์ ในบางครั้งเป็นการสังเคราะห์โดยนักภูมิศาสตร์สุขภาพซึ่งไม่เคยได้รับการศึกษาทางการแพทย์ การเปลี่ยนแปลงนิยามของการดูแลนี้ทำให้ไม่ต้องมีการจำกัดทางพื้นที่อีกต่อไป เช่น โรงพยาบาลหรือสำนักงานแพทย์ นอกจากนี้แบบจำลองทางสังคมให้ความสำคัญกับการเข้าถึงอย่างใกล้ชิดในการดำเนินการโดยไม่ใช้พื้นที่ทางการแพทย์และการดูแลสุขภาพแบบดั้งเดิมเช่นเดียวกับปัจเจกบุคคลที่เป็นผู้บริโภคด้านสุขภาพ

การเข้าถึงระเบียบวิธีการทางเลือกนี้จึงเป็นภูมิศาสตร์การแพทย์ที่ขยายขอบเขตรวมกับแนวคิดปรัชญาอื่น ๆ เช่น เศรษฐศาสตร์การเมืองแบบมากซ์ โครงสร้างนิยม ปฏิสัมพันธ์นิยมเชิงสังคม มนุษยนิยม คตินิยมสิทธิสตรี และทฤษฎีเพศวิภาษ

อ้างอิง
-------

1. ↑  Philo, Chris (2009). "Health and Health Care". In Gregory, Derek; Johnston, Ron; Pratt, Geraldine et. al *The Dictionary of Human Geography (Fifth Edition)*. Oxford:Blackwell. pp.325-326
2. ↑  Philo, Chris (2009). "Medical Geography". In Gregory, Derek; Johnston, Ron; Pratt, Geraldine et. al *The Dictionary of Human Geography (Fifth Edition)*. Oxford:Blackwell. pp.451-453

แหล่งข้อมูลอื่น
---------------

* Social and Spatial Inequalities เก็บถาวร 2018-03-29 ที่ เวย์แบ็กแมชชีน
* *GeoHealth Laboratory* เก็บถาวร 2017-12-06 ที่ เวย์แบ็กแมชชีน

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* เยอรมนี
* อิสราเอล
* สหรัฐ
* เช็กเกีย

 |
**ภูมิสารสนเทศ** (อังกฤษ: geoinformatics, geo-informatics) เป็นวิทยาศาสตร์และเทคโนโลยีในการพัฒนาและใช้โครงสร้างทางวิทยาการสารสนเทศเพื่อแก้ไขปัญหาทางภูมิศาสตร์ การทำแผนที่ วิทยาศาสตร์โลก และสาขาอื่น ๆ ทางวิทยาศาสตร์และวิศวกรรมศาสตร์ที่เกี่ยวข้อง

ภาพรวม
------

ภูมิสารสนเทศได้รับการอธิบายว่าเป็น "วิทยาศาสตร์และเทคโนโลยีที่เกี่ยวข้องกับโครงสร้างและลักษณะของข้อมูลเชิงพื้นที่ การถ่ายภาพหรือเก็บข้อมูล การจำแนกคุณสมบัติข้อมูล การจัดเก็บข้อมูลและวิเคราะห์ข้อมูล การแสดงผลและเผยแพร่ข้อมูล รวมถึงโครงสร้างพื้นฐานที่จำเป็นต่อการรักษาความปลอดภัยสำหรับการใช้ข้อมูลนี้อย่างเหมาะสม" หรือ "ศิลปศาสตร์ วิทยาศาสตร์ หรือเทคโนโลยีที่เกี่ยวกับการได้มา การจัดเก็บ กระบวนการผลิต การนำเสนอและการเผยแพร่ทางภูมิสารสนเทศ"

ภูมิศาสตร์และวิทยาศาสตร์โลกพึ่งพาข้อมูลเชิงพื้นที่ดิจิทัลของภาพถ่ายที่ได้จากการรับรู้จากระยะไกลและวิเคราะห์ด้วยระบบสารสนเทศภูมิศาสตร์และแสดงผลบนกระดาษหรือจอคอมพิวเตอร์มากขึ้น

ภูมิสารสนเทศผสานการวิเคราะห์เชิงพื้นที่และการสร้างแบบจำลอง การพัฒนาฐานข้อมูลเชิงพื้นที่ การออกแบบระบบสารสนเทศ ปฏิสัมพันธ์ระหว่างมนุษย์กับคอมพิวเตอร์ทั้งเทคโนโลยีเครือข่ายแบบมีสายและไร้สาย ภูมิสารสนเทศใช้ระบบสารสนเทศภูมิศาสตร์และภูมิทัศนภาพเพื่อวิเคราะห์ข้อมูลทางภูมิศาสตร์

สาขาของภูมิสารสนเทศประกอบด้วย

* การทำแผนที่การทำแผนที่
* ภูมิมาตรศาสตร์ภูมิมาตรศาสตร์
* ระบบดาวเทียมนำร่องโลกระบบดาวเทียมนำร่องโลก
* โฟโตแกรมเมตรีโฟโตแกรมเมตรี
* การรับรู้จากระยะไกลการรับรู้จากระยะไกล
* การวิเคราห์เชิงพื้นที่การวิเคราห์เชิงพื้นที่
* การทำแผนที่เว็บการทำแผนที่เว็บ

ดูเพิ่ม
-------

* วิทยาการสารสนเทศภูมิศาสตร์
* ระบบสารสนเทศภูมิศาสตร์
* พันธมิตรระหว่างประเทศทางภูมิสารสนเทศ
* การทำแผนที่
* สารสนเทศเมือง
* การทำแผนที่คลาวด์

อ้างอิง
-------

1. ↑  P.L.N. Raju, Fundamentals of Geographic Information Systems
2. ↑  M. Ehlers, Geoinformatics and digital earth initiatives: a German perspective
3. ↑  Bouloucos and Brown, ITC Courses in Remote Sensing, GIS and Photogrammetry
**พระเจ้านราสุริยวงศ์** เป็นพระราชนัดดาในสมเด็จพระเจ้ากรุงธนบุรี ได้รับการแต่งตั้งจากสมเด็จพระเจ้ากรุงธนบุรี ให้มาเป็นเจ้าเมืองนครศรีธรรมราช ในปี พ.ศ.2312 โดยมีพระยาราชสุภาวดี พระศรีไกรลาศ พระไชยนาท เป็นเสนาบดีข้าหลวงผู้รักษาเมืองและเป็นที่ปรึกษาในการครองเมืองให้แก่พระนราสุริยวงศ์ และสมเด็จพระเจ้ากรุงธนบุรีได้โปรดให้ยกหัวเมืองนครศรีธรรมราชเป็นประเทศราช เจ้าเมืองอยู่ในฐานะเจ้าประเทศราช และให้ปกครองเมืองปัตตานี ไทรบุรี ตรังกานู ตลอดจนหัวเมืองชายทะเลด้านนอกทั้งหมด จะเห็นได้ว่าเมืองนครศรีธรรมราชเป็นหัวเมืองฝ่ายใต้ที่คอยปกป้องขอบขัณฑสีมา และมีความสำคัญมากที่สุดเมืองหนึ่ง ในรัชสมัยของพระเจ้านราสุริยวงศ์ไม่มีเหตุการณ์อะไรเป็นพิเศษ และครองเมืองอยู่จนถึงปี พ.ศ. 2319 จึงถึงแก่พิราลัย สมเด็จพระเจ้ากรุงธนบุรีจึงทรงแต่งตั้งพระเจ้านครศรีธรรมราช (หนู)กลับมาครองนครศรีธรรมราชต่อ

อ้างอิง
-------

1. ↑  พระราชพงศาวดารกรุงรัตนโกสินทร์-รัชกาลที่-๑. "๒๗. ลดตำแหน่งพระเจ้านครศรีธรรมราช และตั้งเจ้าพระยานครพัด". สืบค้นเมื่อ 2 พฤศจิกายน 2021.
2. ↑  กำพล จำปาพันธ์ (27 สิงหาคม 2021). "ทำไมพระเจ้าตากไม่ประหารเจ้านครศรีธรรมราช ให้รับราชการ-ตั้งเป็นเจ้าเมืองประเทศราช". ศิลปวัฒนธรรม. สืบค้นเมื่อ 2 พฤศจิกายน 2021.
**อาสนวิหารอีปาปันตี** หรือ **อาสนวิหารฉลองพระกุมารเข้าพระวิหาร** (กรีก: Μητροπολιτικός Ναός Υπαπαντής του Χριστού) หรือ **อาสนวิหารออร์ทอดอกซ์มหานคร** (อังกฤษ: Orthodox Metropolitan Cathedral) เป็นอาสนวิหารระดับมหานคร (Metropolitan Cathedral) ของนิกายอีสเทิร์นออร์ทอดอกซ์ ในเมืองฟีรา บนเกาะซันโดรีนี ประเทศกรีซ และเป็นอาสนวิหารแห่งมุขนายกมหานครแห่งซีรา

อาสนวิหารตั้งอยู่ในกลางของฟีรา สร้างขึ้นในปี 1827 และได้รับความเสียหายจากแผ่นดินไหวเมื่อปี 1956 ก่อนจะสร้างขึ้นใหม่ในภายหลัง ในปัจจุบัน อาสนวิหารนี้เป็นจุดสำคัญและสถานที่ท่องเที่ยวที่มีชื่อเสียงของซันโดรีนี

พื้นที่ภายในของโบสถ์มีขนาดไม่ใหญ่ ภายในตกแต่งด้วยภาพเขียนเฟรสโกผลงานของ Cristoforos Asimis

อ้างอิง
-------

1. ↑  "Titolo della chiesa" (ภาษาอิตาลี). สืบค้นเมื่อ 29-01-2010. `{{cite web}}`: ตรวจสอบค่าวันที่ใน: `|access-date=` (help)
2. ↑  "Descrizione della cattedrale" (ภาษาอิตาลี). คลังข้อมูลเก่าเก็บจากแหล่งเดิมเมื่อ 17 gennaio 2010. สืบค้นเมื่อ 29-01-2010. `{{cite web}}`: ตรวจสอบค่าวันที่ใน: `|access-date=` และ `|archive-date=` (help)

พิกัดภูมิศาสตร์: 36°25′01″N 25°25′55″E﻿ / ﻿36.4169986°N 25.4318191°E﻿ / 36.4169986; 25.4318191
**มาร์ติน จอห์น คริสโตเฟอร์ ฟรีแมน** (อังกฤษ: Martin John Christopher Freeman; เกิดเมื่อวันที่ 8 กันยายน ค.ศ. 1971) เป็นนักแสดงชาวอังกฤษที่มีผลงานละครโทรทัศน์ ภาพยนตร์ ภาพยนตร์สั้น และละครเวที เขาเริ่มเข้าวงการด้วยการเป็นนักแสดงรับเชิญในภาพยนตร์ชุดทางโทรทัศน์เรื่อง *เดอะบิลล์* ในปี ค.ศ. 1997 และเป็นที่รู้จักมากที่สุดจากการรับบทเป็นทิม แคนเทอร์เบอรี ในภาพยนตร์ชุดทางโทรทัศน์เรื่อง *ดิออฟฟิซ (สหราชอาณาจักร)*, นายแพทย์จอห์น วอตสัน ในภาพยนตร์ชุดทางโทรทัศน์เรื่อง *เชอร์ล็อก* ของบีบีซี, บิลโบ แบ๊กกิ้นส์ ในภาพยนตร์ไตรภาคชุด *เดอะฮอบบิท* และเลสเตอร์ ไนการ์ด ในภาพยนตร์ชุดทางโทรทัศน์เรื่อง *ฟาร์โก*

ผลงานภาพยนตร์เรื่องอื่น ๆ ของฟรีแมนที่มีชื่อเสียงได้แก่ *ทุกหัวใจมีรัก* (ค.ศ. 2003), *เดอะฮิตช์ไฮเกอส์ไกด์ทูเดอะแกลักซี* (ค.ศ. 2005), *นาทิวิตี!* (ค.ศ. 2009), ภาพยนตร์สามเรื่องชุด *ทรีเฟลเวอส์คอร์เนตโต* (โดยมีบทบาทเด่นที่สุดจากเรื่อง *เดอะเวิลดส์เอ็นด์* ค.ศ. 2013) และ *แบล็ค แพนเธอร์* (ค.ศ. 2018) ในบรรดารางวัลทางการแสดงทั้งหมดที่เขาได้รับนั้นมีรางวัลเอ็มมี รางวัลสถาบันศิลปะภาพยนตร์และโทรทัศน์แห่งอังกฤษ (แบฟตา) และรางวัลเอ็มไพร์รวมอยู่ด้วย นอกจากนี้ยังได้รับการเสนอชื่อเข้าชิงรางวัลเอ็มมี 2 รางวัล รางวัลแบฟตา 2 รางวัล รางวัลแซเทิร์น 1 รางวัล และรางวัลลูกโลกทองคำอีก 1 รางวัล

อ้างอิง
-------

1. ↑  "Martin Freeman (April 2012)" เก็บถาวร 2016-07-11 ที่ เวย์แบ็กแมชชีน. Slow Boat Records. Retrieved May 29, 2013.
2. ↑  Larman, Alexander. "Freeman, Martin (b. 1971)". BFI Screenonline. Retrieved 1 January 2012.
3. ↑  Braun, J.W. (2010). *The Lord of the Films*. ECW Press.

แหล่งข้อมูลอื่น
---------------

* Martin Freeman ที่อินเทอร์เน็ตมูวีเดตาเบส
**อาสนวิหารนักบุญเปโตร วอมส์** (เยอรมัน: *Dom St. Peter*; อังกฤษ: Worms Cathedral) เป็นโบสถ์โรมันคาทอลิกที่มีฐานะเป็นอาสนวิหารที่ตั้งอยู่ที่เมืองวอมส์ในประเทศเยอรมนี อาสนวิหารวอมส์เป็นอาสนวิหารแบบโรมาเนสก์ที่สร้างระหว่างปี ค.ศ. 1110 ถึงปี ค.ศ. 1181 ระหว่างอาสนวิหารชไปเออร์ และอาสนวิหารไมนทซ์ถือว่าเป็นตัวอย่างของสถาปัตยกรรมโรมาเนสก์ของยุคที่รุ่งเรืองที่สุดบนฝั่งแม่น้ำไรน์ในประเทศเยอรมนี และมีเอกลักษณ์พิเศษที่แบนิสเตอร์ เฟล็ทเชอร์บรรยายว่าเป็น "ลักษณะที่สวยเหมือนรูป" ลักษณะนี้ต่อมาสถาปัตยกรรมบารอกนำเอาไปเป็นแบบอย่างในการสร้างโบสถ์แบบบารอกต่อมา

อาสนวิหารวอมส์ประกอบด้วยหอสี่หอ สองหอทางด้านหน้าของโบสถ์และอีกสองทางด้านหลังหรือมุขตะวันออกของโบสถ์ โดมสองโดม และบริเวณร้องเพลงสวดทั้งด้านทั้งหน้าและด้านหลังของวัด ด้านในมีลักษณะง่ายแต่สง่างาม ซึ่งเน้นการใช้สีธรรมชาติสีแดงของหินทรายที่เป็นวัสดุก่อสร้าง มุขมณฑลโรมันคาทอลิกวอมส์ถูกยุบเมื่อ ค.ศ. 1800

ผังของอาสนวิหารและส่วนล่างทางด้านตะวันตกเป็นของเดิมที่สถาปนาเมื่อ ค.ศ. 1110 สิ่งก่อสร้างนอกจากบริเวณนั้นสร้างเสร็จเมื่อ ค.ศ. 1181 แต่บริเวณร้องเพลงสวดและเพดานมาสร้างเมื่อคริสต์ศตวรรษที่ 13 ประตูด้านใต้มาเพิ่มเมื่อคริสต์ศตวรรษที่ 14 ขณะเดียวกับที่สร้างหอกลางใหม่

การตกแต่งบริเวณเก่าเป็นแบบง่ายๆ แต่แม้แต่บริเวณที่ตกแต่งอย่างหรูก็มิได้แสดงถึงความมีฝีมือของช่าง เหนือประตูทางด้านใต้เท่านั้นที่มีรูปสลักยุคกอทิกเรื่องการไถ่บาปที่เด่น อ่างศีลจุ่มมีรูปหินสลักนูน 5 รูปจากคริสต์ศตวรรษที่ 15

แท่นบูชาเอกเป็นศิลปะแบบบารอกสร้างเมื่อศตวรรษที่ 18 โดยสถาปนิกโยฮัน บัลทาซาร์ น็อยมัน เป็นแท่นบูชาที่โอ่อ่ามากเป็นแกะด้วยไม้ทาสีทองและหินอ่อน เป็นรูปนักบุญเปโตรและนักบุญเปาโลและทูตสวรรค์สององค์ชี้ไปยังพระแม่มารีและพระบุตร นอกจากนั้นยังเต็มไปด้วยรูปปั้นตกแต่งอย่างอื่น เช่น เครูบ

อ้างอิง
-------

1. ↑  Sir Banister Fletcher, *History of Architecture on the Comparative Method*
2. ↑  Worms Cathedral

Public Domain บทความนี้ ประกอบด้วยข้อความจากสิ่งพิมพ์ซึ่งปัจจุบันเป็นสาธารณสมบัติ: Chisholm, Hugh, บ.ก. (1911). *สารานุกรมบริตานิกา ค.ศ. 1911* (11 ed.). สำนักพิมพ์มหาวิทยาลัยเคมบริดจ์. `{{cite encyclopedia}}`: `|title=` ไม่มีหรือว่างเปล่า (help)

ดูเพิ่ม
-------

* อาสนวิหาร
* คริสต์ศาสนสถาน
* สถาปัตยกรรมการก่อสร้างอาสนวิหารในยุโรปตะวันตก
* ส่วนประกอบของคริสต์ศาสนสถาน
* แผนผังอาสนวิหาร (ผังแสดงส่วนประกอบต่าง ๆ ของวัด)
* สถาปัตยกรรมโรมาเนสก์

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**อาสนวิหารวอมส์**

* **(อังกฤษ)** อาสนวิหารวอมส์
* **(อังกฤษ)** อาสนวิหารวอมส์ โดย sacred-destinations

สมุดภาพ
-------

* มองจาก พิพิธภัณฑ์นีเบลุงเงิน (Nibelungen)มองจาก พิพิธภัณฑ์นีเบลุงเงิน (Nibelungen)
* ด้านหน้า ค.ศ. 1824ด้านหน้า ค.ศ. 1824
* ด้านหลังด้านหลัง
* ด้านข้างด้านข้าง
* ประตูทางทิศใต้ประตูทางทิศใต้
* ภายในมองไปยังแท่นบูชาภายในมองไปยังแท่นบูชา
* ทางเดินกลางทางเดินกลาง
* ลายแกะไม้ที่นั่งในบริเวณร้องเพลงสวดลายแกะไม้ที่นั่งในบริเวณร้องเพลงสวด
* อ่างศีลจุ่มอ่างศีลจุ่ม
* มรรคาศักดิ์สิทธิ์มรรคาศักดิ์สิทธิ์
* เถาเจสสีเถาเจสสี
* การคืนพระชนม์พระเยซูการคืนพระชนม์พระเยซู
**รุนดากุมปูลันเกอจิล** (มลายู: *Runda Kumpulan Kecil* ; อักษรยาวี: روندا كومڤولن كچيل ; คำแปล: *"หน่วยรบลาดตระเวนขนาดเล็ก"*, **อาร์เคเค**) เป็นกลุ่มนักรบอิสลามในภาคใต้ของประเทศไทย

อาร์เคเคเป็นหนึ่งในกลุ่มผู้ก่อความรุนแรงที่โหดร้าย และเคลื่อนไหวมากที่สุดของการก่อความไม่สงบในชายแดนภาคใต้ของประเทศไทย ในช่วงไม่กี่ปีที่ผ่านมา

ประวัติ
-------

พื้นที่ที่กลุ่มเคลื่อนไหวอยู่
อาร์เคเคก่อตั้งขึ้นโดยสมาชิกซาลาฟีรุ่นเยาว์ของขบวนการแนวร่วมปฏิวัติแห่งชาติ (บีอาร์เอ็น-ซี) ในปี ค.ศ. 2000 ที่ได้รับการฝึกทางทหารในประเทศอินโดนีเซีย ด้วยเหตุนี้ นักวิเคราะห์บางคนยังถือว่าเป็นส่วนหนึ่งของ*เปอจูอังเกอเมอร์เดกาอันปาตานี* ที่เชื่อมต่อกับบีอาร์เอ็น-ซี และไม่เป็นองค์กรอิสระ

อาร์เคเคนั้นได้รับการฝึกฝนมาเป็นอย่างดี, ไร้ความปราณี และเป็นกลุ่มสไตล์คอมมานโดที่มีประสิทธิภาพ ชื่อ 'หน่วยรบลาดตระเวนขนาดเล็ก' (Runda Kumpulan Kecil) ตั้งตามลักษณะหลักสูตรการฝึกทางทหารระยะเวลาหนึ่งเดือน มีสมาชิกประมาณ 500 คน สมาชิกที่ถูกจับได้สารภาพกับทางการไทยว่าพวกเขาหนีไปประเทศมาเลเซียเป็นประจำหลังจากทำการโจมตีอย่างรุนแรงในจังหวัดยะลา, ปัตตานี หรือนราธิวาส แม้ว่าสมาชิกอาร์เคเคหลายคนถูกจับกุมหรือสังหารโดยกองทัพไทยในทศวรรษที่ผ่านมา แต่ก็เป็นเรื่องยากมากสำหรับผู้มีส่วนร่วมในการต่อต้านการก่อความไม่สงบที่จะเจาะโครงสร้างของกลุ่ม เนื่องจากความลับและความคล่องตัวที่ยอดเยี่ยม

ดูเพิ่ม
-------

* ขบวนการแนวร่วมปฏิวัติแห่งชาติ (บีอาร์เอ็น-ซี)
* ความไม่สงบในชายแดนภาคใต้ของประเทศไทย

อ้างอิง
-------

1. 1 2 3 4  "Runda Kumpulan Kecil (RKK)". *Tracking Terrorism*. สืบค้นเมื่อ 24 April 2018.
2. ↑  "Runda Kumpulan Kecil (Rkk)". *START*. คลังข้อมูลเก่าเก็บจากแหล่งเดิมเมื่อ 2020-03-27. สืบค้นเมื่อ 24 April 2018.
3. ↑  "*A Breakdown of Southern Thailand's Insurgent Groups*. Terrorism Monitor Volume: 4 Issue: 17". *The Jamestown Foundation*. 8 September 2006. สืบค้นเมื่อ 11 May 2018.
4. ↑  "Thailand: Islamist Insurgency with No End, Part 2". *Islam Whatch*. คลังข้อมูลเก่าเก็บจากแหล่งเดิมเมื่อ 8 July 2007. สืบค้นเมื่อ 11 May 2018.
5. ↑  "*No one is safe*" (PDF). *Human Rights Watch*. August 2007. p. 3. สืบค้นเมื่อ 11 May 2018.
6. ↑  "RKK member killed in Narathiwat". *The Bangkok Post*. 22 April 2012. สืบค้นเมื่อ 11 May 2018.